Mehola le mafokodi a dipukukgakollo

Pukukgakollo ke mohutangwalwa wo o hlahlago barutabana le barutwana peakanyong ya go ruta le go ithuta, ba le ka ntle goba ka gare ga phapoši-borutelo, gore ba šomišane bokaone, le barutwana ba kwešiše ka bjako, gabotse le gabonolo. 

 Mehola ya dipukukgakollo 
Dipukukgakollo di tšweletša sebopego le lenaneothuto, ntle le dipukukgakollo lenaneo-thuto le tla hloka motheo, mola barutwana le bona ba ka se hwetše lenaneo-thuto le le beakantšwego. Di thuša go lekanyetša ditaelo, šhomišo ya dipukukgakollo mo go lenaneothuto di netefatša gore barutwana ba diphapoši tša go fapana ba hwetša thuto ya go swana le go elwa ka tsela ya go swana.Dipukukgakollo di netefatša boleng thutong, go swanetšwe go šomišwa pukukgakollo ye e gatišitšwego gabotse, pukukgakollo e swanetše e be ye e lekotšwego go ya le ka motheo wa thuto wo o beilwego. Gape di tšweletša methopo ya go fapana ya go ithuta, gantši dipukukgakollo di tšweletšwa le dipukwana tša go šomela, diCD le dibidio le puku ya morutabana, go tšweletša thuto ya go nona. Pukukgakollo e tšweletša methopo ya go fapana ye e ka šomišwago ke barutabana le barutwana. Di boloka nako, dipukukgakollo di dira gore barutwana ba šomiše nako ye ntši ge ba ruta bana ntle le go tšea nako ya bona ye ntši ba hlama tše ba rutwago ka tšona. E tšweletša mehlala le ditšhišinyo gabotse, dipukukgakollo di ka thekga barutabana ba leleme la bona la pele e sego Seisemane, ba ba ka se kgonego go tšweletša ditšhišinyo tša polelo ka bobona. Di kgona go ruta barutabana, Pukukgakollo e ka šomišwa go ruta barutabana ba go hloka maitemogelo a a lekanetšego. Di na le ponagalo ya go kgahliša, Gantši dipukukgakollo tše di rekišwago, di na le tšweletšo le peakanyo tša maemo a godimo, ke ka mo di gogago šedi ya barutwana le barutabana. Le ge go le bjalo, Le ge re na le mehola go na le tše e ka bago mafokodi a dipukukgakollo. https://doi.org/10.1186/s43031-023-00094-1Mohlala:

 Mafokodi a dipukukgakollo. 

Di ka tšweletša polelo ya go se be ya maleba, Ka nako tše dingwe dipukukgakollo di tšweletša polelo ye e sego ya maleba ka ge mantšu, mafoko, dipoledišano le dintlha tše dingwe tša polelo di ngwadilwe fela go lebeletšwe dintlha tša go ruta fela eupša di sa tšweletše tšhomišo ya nnete ya polelo. Di ka šweletša thuto ye e fošagetšego, gantši di tšweletša dikgopolo tša batho gomme tša palelwa ke go tšweletša tše e lego tša nnete. Ba efoga dintlha tša maleba tše di ka tsošago ngangišano gomme ba šetša kgopolo ya motho yo mongwe. Di ka no se tšweletše dinyakwa tša barutwana, ka ge dipukukgakollo di ngwalelwa go rekišwa, gantši ga di tšweletše dinyakwa tša barutwana, go lebeletšwe fela go dira mašeleng. Dipukukgakollo di ka rutolla barutabana, barutabana ba ka ba le tsebo ye nnyane ge ba šomiša pukukgakollo fela gomme ba tlogela tše dingwe tša methopo ya go ruta. Sa mafelelo theko ya tšona ke ya godimo, e tliša mathata a ditšhelete go barutwana ka ge barutwana ba hloka tšhelete ya go reka dipukukgakollo tše.https://doi.org/10.1186/s43031-023-00094-1

Setensele:Sesotho sa Leboa
Setensele:Sepedi
Setensele:Thuto ya polelo
Setensele:Dipukukgakollo
Setensele:Language
Setensele:Education